ΓΡΑΠΤΗ ΕΡΩΤΗΣΗ P-0826/02

υποβολή: Maurizio Turco (NI) προς την Επιτροπή

(18 Μαρτίου 2002)

Θέμα: Πληροφορίες σχετικά με την πορεία των ερευνών τις οποίες έχει ξεκινήσει η OLAF

Σχετικά με τις δραστηριότητες της OLAF, της Υπηρεσίας για την Καταπολέμηση της Απάτης, ζητείται από την Ευρωπαϊκή Επιτροπή να καταρτίσει ανακεφαλαιωτικό πίνακα των ερευνών που περατώθηκαν ή εκκρεμούσαν κατά την περίοδο Ιανουαρίου-Δεκεμβρίου 2001, καθώς και κατά το 2002.

Για κάθε μια έρευνα ζητείται να ανακοινωθεί

- ο ενδιαφερόμενος φορέας·

- η ημερομηνία έναρξης και, ενδεχομένως, περάτωσης της έρευνας, το ύψος της εικαζόμενης απάτης και, ενδεχομένως, της απάτης που εξακριβώθηκε·

- οι πρωτοβουλίες που ανελήφθησαν όσον αφορά τις περατωθείσες έρευνες οι οποίες οδήγησαν στην εξακρίβωση απάτης εις βάρος των ευρωπαϊκών θεσμικών οργάνων.

Απάντηση της κυρίας Schreyer εξ ονόματος της Επιτροπής

(6 Μαΐου 2002)

Ο κανονισμός (ΕΚ) αριθ. 1073/1999 και ο κανονισμός (Ευρατόμ) αριθ. 1074/1999 του Κοινοβουλίου και του Συμβουλίου της 25ης Μαΐου 1999(1) ορίζουν στο άρθρο 12, παράγραφος 3 ότι ο διευθυντής της OLAFποβάλλει τακτικά εκθέσεις στο Ευρωπαϊκό Κοινοβούλιο, στο Συμβούλιο, στην Επιτροπή και στο Ελεγκτικό Συνέδριο σχετικά με τα αποτελέσματα των ερευνών που πραγματοποιούνται από την Υπηρεσία, σεβόμενος τον εμπιστευτικό τους χαρακτήρα, τα νόμιμα δικαιώματα των ενδιαφερομένων ατόμων και, ανάλογα με την περίπτωση, τηρώντας τις ισχύουσες εθνικές διατάξεις όσον αφορά τις δικαστικές διαδικασίες.

Σύμφωνα με τον προαναφερθέντα κανονισμό, ο διευθυντής της OLAF παρέχει πληροφορίες αυτού του είδους είτε σε βάση ad hoc, συγκεκριμένα όσον αφορά το Κοινοβούλιο στην Επιτροπή Ελέγχου του Προϋπολογισμού, είτε στην ετήσια έκθεση δραστηριοτήτων της OLAF για την περίοδο από την 1η Ιουνίου μέχρι την 31η Μαΐου, στην οποία περιλαμβάνεται στατιστικός πίνακας τωνποθέσεων που είναιπό εκτίμηση, έρευνα ή που περατώθηκαν κατά τη διάρκεια της συγκεκριμένης περιόδου.

Για τιςποθέσειςπό εκτίμηση, έρευνα ή που περατώθηκαν κατά τη διάρκεια της περιόδου από την 1η Ιανουαρίου 2001 μέχρι τις 31 Μαΐου 2001, η Επιτροπή παραπέμπει το αξιότιμο μέλος στην ετήσια έκθεση δραστηριοτήτων της OLAF για την περίοδο από 1ης Ιουνίου 200 μέχρι 31ης Μαΐου 2001. Για τιςποθέσειςπό εκτίμηση, έρευνα ή που περατώθηκαν κατά τη διάρκεια της περιόδου από 1ης Ιουνίου 2001 μέχρι σήμερα, η Επιτροπή πληροφορεί το αξιότιμο μέλος ότι η ετήσια έκθεση δραστηριοτήτων της OLAF για την περίοδο από 1ης Ιουνίου 2001 μέχρι 31ης Μαΐου 2002 θα δημοσιευθεί στις αρχές του φθινοπώρου 2002.

Όσον αφορά το αίτημα του αξιότιμου μέλους για την ανακοίνωση του ονόματος του φορέα που αποτελεί το αντικείμενο έρευνας και της ημερομηνίας τηςέρευνας, η OLAF δεν μπορεί να χορηγήσει ανάλογες πληροφορίες, διότι ενδέχεται να παρεμποδίσει συνεχιζόμενες έρευνες ή να θίξει τα δικαιώματα οικονομικών φορέων και/ή ατόμων, που έχουν αποτελέσει ή αποτελούν το αντικείμενο ερευνών για τον εντοπισμό παρατυπιών.

Σε περίπτωση που έχει διαπιστωθεί ότι ένας οικονομικός φορέας παρέβη διάταξη του κοινοτικού δικαίου με αποτέλεσμα να ζημιωθεί ο γενικός προϋπολογισμός των Κοινοτήτων ή προϋπολογισμοί που αυτές διαχειρίζονται, τα κράτη μέλη, εξ ονόματος των Κοινοτήτων, ή σε περίπτωση άμεσης χρηματοδότησης, η Επιτροπή, ζητούν επιστροφή του ποσού που έχει καταβληθεί παρανόμως και μπορούν να επιβάλουν, σε ορισμένες περιπτώσεις, διοικητικές κυρώσεις. Επιπλέον, σύμφωνα με τους προαναφερθέντες κανονισμούς, η OLAFποβάλει το θέμα στις αρμόδιες εθνικές αρχές, οι οποίες ενδέχεται να ασκήσουν ποινική δίωξη.

(1) ΕΕ L 136 της 31.5.1999.